Prienų rajono savivaldybės tarybai

**SPRENDIMO „DĖL DALYVAVIMO PROJEKTE „PASLAUGŲ IR ASMENŲ APTARNAVIMO KOKYBĖS GERINIMAS KAUNO, JONAVOS, PRIENŲ, KAIŠIADORIŲ RAJONŲ IR BIRŠTONO SAVIVALDYBĖSE“ PARTNERIO TEISĖMIS“ projekto AIŠKINAMASIS RAŠTAS**

2016-09-15 Nr. (12.7)-IS-R3-44

Prienų rajono savivaldybės taryba 2016 m. birželio 30 d. sprendimu Nr. T3-161 „Dėl dalyvavimo projekte „Paslaugų ir asmenų aptarnavimo kokybės gerinimas Kauno, Jonavos, Prienų rajonų ir Birštono savivaldybėse“ partnerio teisėmis“ pritarė savivaldybės dalyvavimui Kauno rajono savivaldybės administracijos rengiamame projekte „Paslaugų ir asmenų aptarnavimo kokybės gerinimas Kauno, Jonavos, Prienų rajonų ir Birštono savivaldybėse“ (toliau – Projektas).

Kaišiadorių rajono savivaldybės administracija 2016 m. rugpjūčio 9 d. raštu Nr. (3.18-V8)-3-2364 „Dėl dalyvavimo projekte „Paslaugų ir asmenų aptarnavimo kokybės gerinimas Kauno, Jonavos, Prienų rajonų ir Birštono savivaldybėse“ kreipėsi į Kauno rajono savivaldybės administraciją su prašymu priimti dalyvauti Projekte partnerio teisėmis, todėl keičiamas Savivaldybės tarybos sprendimas ir prašoma pritarti Kaišiadorių rajono savivaldybės dalyvavimui bendrame Projekte partnerio teisėmis.

Priėmus sprendimą dėl projekto tinkamumo finansuoti iš Europos Sąjungos fondų, Projektui įgyvendinti Projekto partneriai turės skirti ne mažiau kaip 15 procentų bendrojo finansavimo bei padengti visas su Projektu susijusias netinkamas finansuoti išlaidas ir tinkamų išlaidų dalį, kurios nepadengia skiriamas Projekto finansavimas.

Pritarus Kaišiadorių rajono savivaldybės dalyvavimui projekte, bendra ES lėšų suma tinkamoms Projekto išlaidoms finansuoti sudarys apie 1 275 332 Eur. Projekto partnerių bendrojo finansavimo lėšos sudarys apie 225 058 Eur. Prienų rajono savivaldybės administracijai tenkanti projekto biudžeto dalis nesikeis ir sudarys 282 967 Eur: 240 522 Eur (85 proc.) – ES lėšos, 42 445 Eur (15 proc.) – bendrojo finansavimo lėšos. Galutinė Projekto paramos lėšų ir bendrojo finansavimo lėšų suma bus nustatyta Projekto finansavimo ir administravimo sutartyje.

Investicijų skyriaus vyriausioji specialistė,

pavaduojanti skyriaus vedėją Giedrė Aukštakalnė